Legal Document

Category: 1762

Text:
8. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ Αριθ. Α1/387 της 2/4 Δεκ. 1986 (ΦΕΚ Β΄ 848) (Διόρθ. Σφαλμ. στο ΦΕΚ Β΄ 47/5 Φεβρ.  1987) Δικαιολογητικά που απαιτούνται για τη χορήγηση των παροχών του ΟΓΑ. Έχοντας υπόψη: 1.Τις διατάξεις του άρθρ. 10 του Νόμ. 1599/1986 «Σχέσεις κράτους – πολίτη, καθιέρωση νέου τύπου δελτίου ταυτότητας και άλλες διατάξεις» (ΦΕΚ 75/ Α/11.6.1986). 2.Τη γνώμη του Διοικητικού Συμβουλίου του Οργανισμού Γεωργικών Ασφαλίσεων (απόφαση Δ.Σ. ΟΓΑ αριθ. 135/13.8.1986), αποφασίζουμε: Καθορίζουμε τα δικαιολογητικά που απαιτούνται για τις παροχές του ΟΓΑ ως εξής: ΚΕΦΑΛΑΙΟ 1ο: ΣΥΝΤΑΞΕΙΣ ΓΗΡΑΤΟΣ Εκτός από την προβλεπόμενη από τις σχετικές διατάξεις αίτηση, στην οποία θα περιέχονται και πληροφορίες για την οικογενειακή κατάσταση, απασχόληση, διαμονή και την τυχόν ασφάλιση ή συνταξιοδότηση του αιτούντος από άλλο φορέα, καθώς και το φωτοαντίγραφο του δελτίου ταυτότητας του αιτούντος και των μελών της οικογένειάς του, το οποίο απαιτείται για κάθε παροχή σύνταξης, πρέπει να υποβάλλονται και τα παρακάτω δικαιολογητικά: 1.Βεβαίωση Δημοτικής ή Κοινοτικής Αρχής για την οικογενειακή κατάσταση του αιτούντος, στην οποία πρέπει να αναγράφεται και η χρονολογία τέλεσης του γάμου. 2.Βεβαίωση του Ανταποκριτή του ΟΓΑ και του εκπροσώπου της επαγγελματικής ή συνεταιριστικής οργάνωσης του τόπου απασχόλησης του αιτούντος, για τη βιοποριστική απασχόληση αυτού, τα χρονικά διαστήματα και τις περιοχές όπου απασχολήθηκε, καθώς και τον τόπο διαμονής του κατά το χρόνο ασκήσεως του επαγγέλματος που δηλώνει. 3.Οι μοναχοί και οι μοναχές, αντί των παραπάνω δικαιολογητικών με στοιχεία 2, πρέπει να υποβάλουν βεβαίωση της Ιεράς Κοινότητας ή του Ηγουμένου της Ι. Μονής, για το χρονικό διάστημα της απασχόλησής τους σε αγροτικές εργασίας. Οι παραπάνω κατηγορίες προσώπων, εκτός των ανωτέρω δικαιολογητικών, πρέπει ακόμα να υποβάλλουν κατά περίπτωση: 4.Οι πρόσφυγες οι οποίοι επικαλούνται αγροτική απασχόληση στην αλλοδαπή, βεβαίωση της αρμόδιας Ελληνικής Προξενικής Αρχής, για την απασχόλησή τους στην ξένη χώρα. 5.Οι αλλοδαποί ή ακαθόριστης υπηκοότητας, Έλληνες το γένος, βεβαίωση της αρμόδιας Υπηρεσίας αλλοδαπών του Υπουργείου Δημόσιας Τάξης, για την ιδιότητά τους ως Ελλήνων το γένος, αλλοδαπής ή ακαθόριστης υπηκοότητας. 6.Όσοι παίρνουν πολεμική σύνταξη από το Ελληνικό Δημόσιο ή σύνταξη ειρηνικής περιόδου, που καταβάλλεται σε θύματα ή ανάπηρους που έπαθαν στη Υπηρεσία και εξαιτίας αυτής ή παίρνουν σύνταξη ως αγωνιστές Εθνικής Αντίστασης, αντίγραφο της πράξης απονομής της σύνταξης ή βεβαίωση του Γεν. Λογιστηρίου του Κράτους για την αιτία συντα39.Λ.η.6-7 Συνταξιοδότηση Ο.Γ.Α. Συνταξιοδότηση Ο.Γ.Α. 39.Λ.η.8 ξιοδότησής τους ή απόκομμα επιταγής πληρωμής της σύνταξής τους, εφόσον από αυτό προκύπτει το είδος της σύνταξης. 7.Αυτό που δηλώνουν, ότι παίρνουν σύνταξη από το εξωτερικό, μικρότερη της σύνταξης του ΟΓΑ, θα υποβάλουν απόκομμα πρόσφατης επιταγής ή παραστατικό της Τράπεζας, από το οποίο να προκύπτει το ποσό της σύνταξης, που τους καταβάλλεται. 8.Οι αλιείς: α.Βεβαίωση της αρμόδιας Λιμενικής Αρχής για το χρόνο απασχόλησής τους στην αλιεία, και β.Επικυρωμένο φωτοαντίγραφο της άδειας αλιείας. 9.Οι έγγαμες γυναίκες, των οποίων ο σύζυγος συνταξιοδοτείται από άλλο ασφαλιστικό φορέα, αντίγραφο της απόφασης συνταξιοδότησης του συζύγου τους, ή απόκομμα επιταγής πληρωμής της σύνταξής του. Τα δικαιολογητικά που αναφέρονται ανωτέρω με στοιχεία 2, 3, 5, 6, 7 και 8β δεν μπορούν να αντικατασταθούν με υπεύθυνη δήλωση του άρθρ. 8 του Νόμ. 1599/1986. ΚΕΦΑΛΑΙΟ 2ο: ΣΥΝΤΑΞΕΙΣ ΑΝΑΠΗΡΙΑΣ 10.Τα δικαιολογητικά που αναφέρονται ανωτέρω για τη συνταξιοδότηση, λόγω γήρατος. 11.Γνωμάτευση Κρατικού Γιατρού για τη πάθηση του αιτούντος. Αυτοί που κατάστησαν ανάπηροι πριν απ’ τη συμπλήρωση του 21ου έτους της ηλικίας τους πρέπει ακόμη να υποβάλλουν και τα παρακάτω δικαιολογητικά με αριθ. 12–14. 12.Βεβαίωση του Δημάρχου ή του Προέδρου της Κοινότητας για τη βιοποριστική απασχόληση και τον τόπο διαμονής του πατέρα του αιτούντος κατά την τελευταία τριετία πριν από την υποβολή της αίτησης για συνταξιοδότηση. 13.Βεβαίωση του Ανταποκριτή του ΟΓΑ και του Προέδρου της τοπικής επαγγελματικής ή συνεταιριστικής οργάνωσης για τη βιοποριστική απασχόληση του πατέρα του αιτούντος τη συνταξιοδότηση, τα χρονικά διαστήματα και τις περιοχές που απασχολήθηκε, καθώς και τον τόπο διαμονής του. Σε περίπτωση που ο πατέρας δεν έχει ή δεν είχε (αν έχει πεθάνει) τις απαιτούμενες προϋποθέσεις, για τη συνταξιοδότηση του παιδιού, η παραπάνω βεβαίωση θα αναφέρεται στη μητέρα. 14.Υπεύθυνη δήλωση του πατέρα ή της μητέρας, κατά περίπτωση, για την απασχόλησής τους και τον τόπο διαμονής τους. 15.Για την υποβολή νέας αίτησης για συνταξιοδότηση πριν από την πάροδο των προβλεπομένων από το σχετικό Κανονισμό προθεσμιών, απαιτείται και πιστοποιητικό νοσηλείας σε Κρατικό Θεραπευτήριο ή Νοσηλευτικό Ίδρυμα Κοινωφελούς Χαρακτήρα, από το οποίο να προκύπτει νέα βλάβη ή πάθηση ή επιδείνωση της προϋπάρχουσας. (Μετά τη σελ. 1068,14 (β) Σελ. 1068,15 Τεύχος Θ41 – Σελ. 111 Τα ανωτέρω δικαιολογητικά δεν μπορούν να αντικατασταθούν με υπεύθυνη δήλωση του άρθρ. 8 του Νόμ. 1599/1986. ΚΕΦΑΛΑΙΟ 3ο: ΣΥΝΤΑΞΕΙΣ ΧΗΡΕΙΑΣ 16.Εκτός από την αίτηση πρέπει να υποβάλλεται και το δικαιολογητικό που αναφέρεται ανωτέρω για τη συνταξιοδότηση λόγω γήρατος, με αριθ. 1. ΚΕΦΑΛΑΙΟ 4ο: ΣΥΝΤΑΞΕΙΣ ΟΡΦΑΝΙΚΕΣ 17.Τα δικαιολογητικά που προβλέπονται από το άρθρ. 3 του Κανονισμού «Περί χορηγήσεως συντάξεων υπό του ΟΓΑ εις ορφανά τέκνα θανόντων ησφαλισμένων ή συνταξιούχων του εν λόγω Οργανισμού» (απόφ. Υπουργού Κοινωνικών Υπηρεσιών Φ. 34γ/1241/1981–ΦΕΚ 267/Β/1981), πλην της βεβαίωσης του Αγρονόμου η οποία αντικαθίσταται με βεβαίωση του Δημάρχου ή Προέδρου της Κοινότητας. Τα δικαιολογητικά που αναφέρονται στις παρ. 3, 5, 6, 7 και 9 του ανωτέρω άρθρου δεν μπορούν να αντικατασταθούν με υπεύθυνη δήλωση του άρθρ. 8 του Νόμ. 1599/1986. ΚΕΦΑΛΑΙΟ 5ο: ΣΥΝΤΑΞΕΙΣ ΑΝΑΣΦΑΛΙΣΤΩΝ 18.–Υπεύθυνη δήλωση του αιτούντος, με την οποία να δηλώνονται τα παρακάτω στοιχεία για τον εαυτόν του και για τη σύζυγό του (ή τον σύζυγό της) στις περιπτώσεις ανδρογύνων: -Η οικογενειακή του κατάσταση. -Από πότε μένει μόνιμα στην Ελλάδα. -Αν είναι ή ήταν στο παρελθόν ασφαλισμένος σε οποιοδήποτε ταμείο και αν ναι σε ποιο, για πόσο χρονικό διάστημα ασφαλίστηκε και για ποιο επάγγελμα. -Αν παίρνει σύνταξη ή άλλο περιοδικό βοήθημα από οποιαδήποτε πηγή και αν ναι, από που παίρνει και ποιο είναι το μηνιαίο ποσό της σύνταξης ή του βοηθήματος. -Αν έχει οποιοδήποτε εισόδημα και αν ναι, από που προέρχεται αυτό και σε τι ποσό ανέρχεται. -Σε ποια οικονομική εφορία υπάγεται, αν υποβάλλει δήλωση φορολογίας εισοδήματος και αν ναι, τι ποσό ακαθάριστου εισοδήματος δήλωσε για το προηγούμενο έτος. Εκτός από την παραπάνω υπεύθυνη δήλωση, πρέπει για κάθε μία από τις παρακάτω ειδικές περιπτώσεις να υποβάλλονται και τα εξής δικαιολογητικά: 19.Για συζύγους που βρίσκονται σε διάσταση. α.Υπεύθυνη δήλωση σε έντυπο του άρθρ. 8 του Νόμ. 1599/1986, με την οποία ο αιτών να δηλώνει, ότι βρίσκεται σε διάσταση και δεν κατοικεί στην ίδια στέγη με τον ή τη σύζυγό του, από ποια χρονολογία και αν παίρνει διατροφή και τι ποσό. β.Ένορκη βεβαίωση δύο μαρτύρων σε Ειρηνοδίκη ή σε Συμβολαιογράφο, ότι ο αιτών δεν κατοικεί στην ίδια στέγη με τον ή τη σύζυγό του, λόγω διάστασής του, από ποια χρονολογία και αν παίρνει διατροφή και τι ποσό. Σελ. 1068,16 Τεύχος Θ41 – Σελ. 112 20.Για τους διαζευγμένους Διαζευκτήριο και Υπεύθυνη δήλωση του άρθρ. 8 του Νόμ. 1599/1986, με την οποία ο αιτών να δηλώνει αν παίρνει διατροφή και τι ποσό. 21.Για τους αλλοδαπούς ή ακαθόριστης υπηκοότητας Έλληνες το γένος, βεβαίωση της Υπηρεσίας Αλλοδαπών ή της αρμόδιας Αστυνομικής Αρχής για τη μόνιμη κατοικία τους στην Ελλάδα και την ιδιότητά τους ως ομογενών. 22.Για συνταξιούχους άλλου φορέα – Δυνατότητα επιλογής. α.Υπεύθυνη δήλωση του συνταξιούχου, επιδοματούχου κλπ. του άλλου φορέα, στην οποία να δηλώνει, σύμφωνα με τις διατάξεις του Νόμ. 1296/1982, ότι θέλει να εισπράττει τη σύνταξη που χορηγεί ο ΟΓΑ στους ανασφάλιστους και όχι τη σύνταξη του άλλου φορέα. β.Βεβαίωση του φορέα απ’ όπου παίρνει σύνταξη, βοήθημα κλπ. ο αιτών, ή η σύζυγός του, από την οποία να προκύπτει, ότι διακόπηκε η σύνταξη ή το βοήθημα κλπ. και από πότε (ημέρα, μήνας, χρόνος). 23.Για ασφαλισμένους σε άλλο φορέα: Όσοι είναι ή ήταν ασφαλισμένοι σε οποιοδήποτε ασφαλιστικό φορέα, πρέπει να υποβάλουν βεβαίωση του φορέα, από την οποία να προκύπτει ο χρόνος ασφάλισης, το επάγγελμα για το οποίο ασφαλίστηκαν, αν παίρνουν ή όχι και να δικαιούνται ή όχι σύνταξη. 24.Για ύπαρξη εισοδήματος από οποιαδήποτε πηγή. α.Όσοι έχουν εισόδημα που προέρχεται από μίσθωση ακινήτων, πρέπει να υποβάλουν αντίγραφο μισθωτηρίου συμβολαίου, θεωρημένο από την αρμόδια Οικονομική Εφορία και αντίγραφο εκκαθαριστικού σημειώματος, για το προηγούμενο της υποβολής της αίτησης οικονομικό έτος. 39.Λ.η.8 Συνταξιοδότηση Ο.Γ.Α. β.Όσοι έχουν εισόδημα από οποιαδήποτε πηγή, από άσκηση επαγγέλματος ή από συμμετοχή σε επιχειρήσεις κλπ. πρέπει να υποβάλουν εκκαθαριστικό σημείωμα της αρμόδιας Οικονομικής Εφορίας, για το εισόδημα του προηγούμενου χρόνου. Τα δικαιολογητικά που αναφέρονται ανωτέρω με στοιχεία 19β, 21, 22β και 24 δεν μπορούν να αντικατασταθούν με υπεύθυνη δήλωση του άρθρ. 8 του Νόμ. 1599/1986. ΚΕΦΑΛΑΙΟ 6ο: ΠΡΟΣΑΥΞΗΣΗ ΣΥΝΤΑΞΗΣ 25.Όπου από την ισχύουσα νομοθεσία προβλέπεται η χορήγηση Προσαύξησης της σύνταξης, λόγω απόλυτης αναπηρίας ή τυφλότητας, πρέπει να υποβάλλεται μαζί με τη σχετική αίτηση και γνωμάτευση κρατικού γιατρού, προκειμένου ο αιτών να παραπεμφθεί στην κατά τον Κανονισμό αρμόδια για τους αιτούντες σύνταξη αναπηρίας Υγειονομική Επιτροπή, προς διαπίστωση της απόλυτης αναπηρίας ή τυφλότητας. ΚΕΦΑΛΑΙΟ 7ο: ΕΠΙΔΟΜΑ ΠΑΡΑΠΛΗΓΙΑΣ – ΤΕΤΡΑΠΛΗΓΙΑΣ Μαζί με την αίτηση υποβάλλονται: 26.Βεβαίωση κρατικού νοσοκομείου, από την οποία να προκύπτει ότι ο αιτών πάσχει από τετραπληγία ή παραπληγία ή αν περιθάλπτεται σε άσυλο, βεβαίωση και για το χρονικό διάστημα της περίθαλψης και για το ποιος καταβάλλει τη δαπάνη. 27.Υπεύθυνη δήλωση του αιτούντος, ότι δεν παίρνει παρόμοιο επίδομα από άλλο ασφαλιστικό φορέα και ότι δεν περιθάλπεται σε άσυλο. Τα ανωτέρω δικαιολογητικά με αριθ. 26 δεν μπορούν να αντικατασταθούν με υπεύθυνη δήλωση του άρθρ. 8 του Νόμ. 1599/1986. ΚΕΦΑΛΑΙΟ 8ο: ΕΙΔΙΚΑ ΘΕΜΑΤΑ ΑΠΟΔΕΙΞΗΣ ΗΛΙΚΙΑΣ 28.Όπου από την ισχύουσα νομοθεσία, για τη χορήγηση παροχής, απαιτείται απόδειξη της ηλικίας και ο αιτών ή μέλος της οικογένειάς του, είτε δεν υποχρεούται στην έκδοση δελτίου ταυτότητας, είτε δικαιολογημένα δεν έχει, η ηλικία θα αποδεικνύεται, σύμφωνα με τις διατάξεις του άρθρ. 4 (παρ. 2) του Νόμ. 4169/1961, όπως μεταγενέστερα τροποποιήθηκε και συμπληρώθηκε και προς τούτο θα υποβάλλονται τα κατά περίπτωση πιστοποιητικά. ΚΕΦΑΛΑΙΟ 9ο: ΠΑΡΟΧΕΣ ΚΛΑΔΟΥ ΑΣΦΑΛΙΣΗΣ ΓΕΩΡΓΙΚΗΣ ΠΑΡΑΓΩΓΗΣ Διατηρούνται τα δικαιολογητικά, που προβλέπονται από τις διατάξεις των άρθρ. 14, 16, 18 και 19 του Κανονισμού Ασφάλισης Γεωργικής Παραγωγής από τον ΟΓΑ και την Εγκύκλιο ΟΓΑ αριθ. 6/1985 (Κοινή Απόφαση Υπουργών Γεωργίας και Κοινωνικών Ασφαλίσεων αριθ. Φ. 34/584/15.3.1984, ΦΕΚ 180/Β/26.3.84) και που είναι τα εξής: 29.Δήλωση ζημιάς. 30.Τέλη εκτίμησης. 31.Κατάθεση στην Κοινότητα των αντιγράφων, των τιμολογίων, ζυγολογίων κλπ. χονδρικής πώλησης των προϊόντων. 32.Αίτηση επανεκτίμησης. 33.Τέλη επανεκτίμησης. 34.Δήλωση καλλιέργειας. Κατά περίπτωση πρέπει να υποβάλλονται, ακόμα, από τον παραγωγό και τα κατωτέρω δικαιολογητικά: 35.Ο παραγωγός οφείλει να δώσει στον πραγματογνώμονα κάθε αποδεικτικό στοιχείο που θα του ζητηθεί, σχετικά με την νομιμότητα, κυριότητα ή εκμετάλλευση της καλλιέργειας που δήλωσε. 36.Να προσκομίσει, εφόσον του ζητηθούν από τον Οργανισμό έγγραφα στοιχεία για την παραγωγή που συγκόμισε πριν από τη ζημιά ή τα προηγούμενα 4 χρόνια. Τέτοια στοιχεία είναι αυτά που τηρούνται από το Δήμο ή την Κοινότητα, τις Συνεταιριστικές ή άλλες Οργανώσεις, τα αντίγραφα τιμολογίων πώλησης, οι τυχόν εκκαθαρίσεις λαχαναγορών κλπ. Διατηρούνται τα δικαιολογητικά που προβλέπονται από την εγκύκλιο ΟΓΑ αριθ. 6/1985 αναφορικά με την εξόφληση τίτλων πληρωμής από κληρονόμους δικαιούχων, που έχουν πεθάνει, για την καταβολή ασφαλιστικής αποζημίωσης από τον ΟΓΑ. Αναλυτικώς: 37.Όταν το ποσό δεν υπερβαίνει το 10πλάσιο της κατώτατης σύνταξης του ΟΓΑ και υπάρχει σύζυγος. α.Βεβαίωση του Δημάρχου ή Προέδρου της Κοινότητας για τους πλησιέστερους συγγενείς αυτού που πέθανε. β.Αντίγραφο ληξιαρχικής πράξης θανάτου του. 38.Όταν το ποσό δεν υπερβαίνει το 10πλάσιο της κατώτατης σύνταξης του ΟΓΑ και δεν υπάρχει σύζυγος: α.Βεβαίωση του Δημάρχου ή Προέδρου της Κοινότητας για την οικογενειακή κατάσταση αυτού που πέθανε. β.Αντίγραφο ληξιαρχικής πράξης θανάτου του. γ.Βεβαίωση τέλεσης της κηδείας του δικαιούχου, η οποία εκδίδεται από τον παππά της ενορίας, που έγινε η κηδεία. Στη βεβαίωση αυτή πρέπει να αναγράφονται τα πλήρη στοιχεία ταυτότητας και η δ/νση κατοικίας, αυτού που ανέλαβε τα έξοδα της κηδείας. 39.Όταν το ποσό της αποζημίωσης υπερβαίνει το 10πλάσιο της κατώτατης σύνταξης του ΟΓΑ όχι όμως και τις 200.000 δρχ. σήμερα. α.Βεβαίωση του Δημάρχου ή Προέδρου της Κοινότητας, για τους πλησιέστερους συγγενείς αυτού που πέθανε. Στη βεβαίωση αυτή αναφέρονται οι κληρονόμοι του δικαιούχου που βρίσκονται στη ζωή κατά το χρόνο του θανάτου του, σύμφωνα με το βαθμό συγγένειας, την ηλικία, την οικογενειακή τους κατάσταση (έγγαμοι ή άγαμοι) και ανεξάρτητα αν συγκατοικούσαν ή όχι μ’ αυτόν. β.Αντίγραφο ληξιαρχικής πράξης θανάτου του δικαιούχου. γ.Βεβαίωση του αρμόδιου Πρωτοδικείου, στην οποία να φαίνεται αν δημοσιεύτηκε ή όχι διαθήκη αυτού που πέθανε. Αν δημοσιεύτηκε διαθήκη πρέπει να υποβάλλεται επικυρωμένο αντίγραφο αυτής, καθώς και  πιστοποιητικό     του     Πρωτοδικείου,     από      το (Μετά τη σελ. 1068,16) Σελ. 1068,17 Τεύχος Θ41 – Σελ. 113 Συνταξιοδότηση Ο.Γ.Α. 39.Λ.η.8 οποίο να προκύπτει αν μέχρι την ημέρα που εκδόθηκε το πιστοποιητικό αυτό έχει προσβληθεί ή όχι η πιο πάνω διαθήκη από τους κληρονόμους. δ.Βεβαίωση του αρμόδιου Πρωτοδικείου, από την οποία να προκύπτει αν έγινε από τους κληρονόμους αποποίηση της κληρονομιάς. Η βεβαίωση αυτή δεν απαιτείται όταν έχει συνταχθεί διαθήκη. Σημειώνεται ότι αρμόδιο Πρωτοδικείο για την έκδοση των πιο πάνω βεβαιώσεων είναι το Πρωτοδικείο, στην περιφέρεια του οποίου υπάγεται ο Δήμος ή η Κοινότητα που κατοικούσε όταν ζούσε ο δικαιούχος. ε.Πιστοποιητικό του Οικονομικού Εφόρου (χρειάζεται μόνο όταν το ποσό υπερβαίνει σήμερα τις 50.000 δρχ. κατά κληρονόμο), από το οποίο να προκύπτει ότι δηλώθηκε το κληρονομούμενο ποσό. 40.Όταν το ποσό της αποζημίωσης υπερβαίνει τις 200.000 δρχ. α.Κληρονομητήριο που εκδίδεται από το αρμόδιο Πρωτοδικείο. β.Πιστοποιητικό του Οικονομικού εφόρου, στο οποίο να φαίνεται ότι δηλώθηκε ως κληρονομιαίο το ποσό της αποζημίωσης και γ.Εξουσιοδότηση των κληρονόμων. Αν οι κληρονόμοι είναι περισσότεροι από ένας, μπορούν να εξουσιοδοτήσουν έναν απ’ αυτούς, στον οποίο και θα καταβληθεί ολόκληρο το ποσό της αποζημίωσης. Με εξουσιοδότηση μπορεί να καταβληθεί το ποσό αυτό και όταν είναι ένας ο κληρονόμος ή όταν δικαιούχος είναι αυτός που επιμελήθηκε για την κηδεία. Η πιο πάνω εξουσιοδότηση δεν είναι απαραίτητο να είναι συμβολαιογραφική. Αρκεί και απλή εξουσιοδότηση, θεωρημένη όμως για το γνήσιο της υπογραφής των δικαιούχων που εξουσιοδοτούν, από οποιαδήποτε Δημόσια, Δημοτική ή Κοινοτική Αρχή. Αν ο δικαιούχος μένει στο εξωτερικό η θεώρηση πρέπει να γίνεται από την αρμόδια Ελληνική Προξενική Αρχή. Τα προαναφερόμενα πιστοποιητικά, δικαιολογητικά και στοιχεία δεν αντικαθίστανται με τις υπεύθυνες δηλώσεις του άρθρ. 8 του Νόμ. 1599/86, εκτός εάν ορισθεί άλλως με απόφαση του Δ.Σ. του Ο.Γ.Α. ΚΕΦΑΛΑΙΟ 10ο: ΕΓΓΡΑΦΗ ΣΤΑ ΜΗΤΡΩΑ ΔΙΚΑΙΟΥΧΩΝ ΠΕΡΙΘΑΛΨΗΣ ΤΟΥ Ο.Γ.Α. Εκτός από τη προβλεπόμενη από τις σχετικές διατάξεις, για την άσκηση δικαιώματος ασφαλισμένου ή συνταξιούχου, υποβολή αίτησης- υπεύθυνης δήλωσης–φωτοαντιγράφου του Δελτίου Αστυνομικής Ταυτότητας, για την διεκπεραίωση των υποθέσεων μεταξύ των προσώπων αυτών και του ΟΓΑ κρίνονται ως απολύτως απαραίτητα και διατηρούνται τα εξής δικαιολογητικά: Σελ. 1068,18 Τεύχος Θ41 – Σελ. 114 41.Γενικά δικαιολογητικά α)Βεβαίωση του Δημάρχου ή Προέδρου της Κοινότητας για τη διαμονή, την περιουσιακή κατάσταση και την κατά κύριο βιοποριστικό επάγγελμα απασχόληση του αιτούντος και της συζύγου του ή αντιστρόφως. β)Βεβαίωση του Αγροτικού Συλλόγου της περιοχής. γ)Βεβαίωση της αρμόδιας Αστυνομικής Αρχής. δ)Βεβαίωση άλλων ασφαλιστικών Οργανισμών (ΙΚΑ, ΤΕΒΕ, κ.λ.π.). ε)Βεβαίωση οικογενειακής κατάστασης. 42.Πρόσθετα δικαιολογητικά κατά περίπτωση α)Βεβαίωση του Ανταποκριτή του ΟΓΑ και του εκπροσώπου της επαγγελματικής ή συνεταιριστικής οργάνωσης του τόπου απασχόλησης του αιτούντος, για τη βιοποριστική απασχόληση αυτού, τα χρονικά διαστήματα και τις περιοχές όπου απασχολήθηκε, καθώς και τον τόπο διαμονής του κατά το χρόνο ασκήσεως του επαγγέλματος που δηλώνει. β)Τιμολόγια πώλησης των αγροτικών προϊόντων. γ)Βεβαίωση Αγροτικής Τράπεζας για την αγορά λιπασμάτων και τη λήψη δανείων. δ)Υπεύθυνες δηλώσεις κτηματιών. ε)Οποιοδήποτε άλλο έγγραφο στοιχείο που να αποδεικνύει την επαγγελματική ιδιότητα των ενδιαφερομένων. 43.Πρόσθετα δικαιολογητικά για ειδικές περιπτώσεις α)Αλιείς (1)Άδεια σκάφους και επαγγελματική άδεια αλιείας. (2)Βεβαίωση Λιμεναρχείου, ότι είναι κατά κύριο βιοποριστικό επάγγελμα ψαράς. β)Μοναχοί – Μοναχές Βεβαίωση του Ηγούμενου της Μονής για τη απασχόληση. 39.Λ.η.8 Συνταξιοδότηση Ο.Γ.Α. γ)Ενήλικα παιδιά οικογένειας ασφαλισμένου. (1)Άγαμα και άνεργα παιδιά. Κάρτα ανεργίας ή υπεύθυνη δήλωση του άρθρ. 8 του Νόμ. 1599/86, ότι δεν εργάζεται και δεν δικαιούται περίθαλψη από άλλο ασφαλιστικό Οργανισμό. (2)Παιδιά που σπουδάζουν Πιστοποιητικό αναγνωρισμένης από το κράτος Σχολής της ημεδαπής ή της αλλοδαπής. (3)Παιδιά ανίκανα για κάθε εργασία Βεβαίωση για την ανικανότητά του από τον ελεγκτή Γιατρό του ΟΓΑ Κρατικού Νοσοκομείου. ΚΕΦΑΛΑΙΟ 11ο: ΕΓΚΡΙΣΗ ΝΟΣΗΛΕΙΑΣ ΑΣΦΑΛΙΣΜΕΝΟΥ ΤΟΥ ΟΓΑ ΣΤΟ ΕΞΩΤΕΡΙΚΟ 44.Γνωμάτευση Καθηγητή Ελληνικού Πανεπιστημίου, ο οποίος συγχρόνως είναι Δ/ντής Πανεπιστημιακής Κλινικής ή κλινικής Κρατικού ή Ιδρυματικού νοσοκομείου. Η σχετική γνωμάτευση μπορεί να εκδοθεί και από αναπληρωτή Καθηγητή ή έμμισθο Επίκουρο Καθηγητή, εφόσον βέβαια είναι Δ/ντής Κλινικής Κρατικού, Πανεπιστημιακού ή Ιδρυματικού Νοσοκομείου. Για μεταμόσχευση νεφρού απαιτείται γνωμάτευση του αρμόδιου κάθε φορά οργάνου για θέματα νεφροπαθών του Υπουργείου Υγείας Πρόνοιας και Κοινωνικών Ασφαλίσεων. 45.Βιβλίαριο Υγείας ΟΓΑ του ασθενή ή σχετική βεβαίωση του Ανταποκριτή ΟΓΑ. 46.Βεβαίωση του Δημάρχου ή Προέδρου της Κοινότητας για τη διαμονή, την περιουσιακή κατάσταση και την κατά κύριο βιοποριστικό επάγγελμα απασχόληση του αιτούντος και της συζύγου του (ή αντιστρόφως). ΚΕΦΑΛΑΙΟ 12ο: ΑΠΟΔΟΣΗ ΔΑΠΑΝΗΣ ΝΟΣΗΛΕΙΑΣ ΣΤΟ ΕΞΩΤΕΡΙΚΟ 47.Πρωτότυπα αναλυτικά τιμολόγια θεραπευτηρίου. 48.Πρωτότυπα τιμολόγια αγοράς προσθέτων ειδών. 49.Πρωτότυπες αποδείξεις ιατρών, φαρμάκων. 50.Φωτοαντίγραφα σελίδων διαβατηρίων ασθενή:- δότη–συνοδού. 51.Μεταφράσεις των δικαιολογητικών από το Υπουργείο Εξωτερικών ή τον ΟΓΑ. 52.Ιατρικο ιστορικό. 53.Πρωτότυπα τιμολόγια δαπανών ταρίχευσης – φερέτρου – μεταφοράς. Όλα τα παραπάνω δικαιολογητικά χρειάζονται θεώρηση από την αρμόδια Προξενική Αρχή. 54.Ιατρική έκθεση του ιατρού Προϊσταμένου της Υπηρεσία Περίθαλψης του ΟΓΑ. 55.Εισητήρια ή αποδείξεις του μεταφορέα και εξόδων διαμονής ασθενή, συνοδού, δότη. ΚΕΦΑΛΑΙΟ 13ο: ΕΓΚΡΙΣΗ ΝΟΣΗΛΕΙΑΣ ΑΣΦΑΛΙΣΜΕΝΟΥ ΤΟΥ ΟΓΑ ΣΤΟ ΕΞΩΤΕΡΙΚΟ ΛΟΓΩ ΒΙΑΙΟΥ Η ΑΙΦΝΙΔΙΟΥ ΓΕΓΟΝΟΤΟΣ, ΚΑΤΑ ΤΗΝ ΕΚΕΙ ΠΑΡΑΜΟΝΗ ΤΟΥ 56.Βεβαίωση του Θεραπευτηρίου του εξωτερικού με την οποία θα βεβαιώνεται ότι η νοσηλεία οφειλόταν σε βίαιο ή αιφνίδιο γεγονός. 57.Βιβλιάριο υγείας ΟΓΑ του ασθενή ή σχετική βεβαίωση του Ανταποκριτή ΟΓΑ. ΚΕΦΑΛΑΙΟ 14ο: ΑΠΟΔΟΣΗ ΔΑΠΑΝΗΣ ΝΟΣΗΛΕΙΑΣ ΣΤΟ ΕΞΩΤΕΡΙΚΟ ΛΟΓΩ ΒΙΑΙΟΥ Η ΑΙΦΝΙΔΙΟΥ ΓΕΓΟΝΟΤΟΣ ΚΑΤΑ ΤΗΝ ΕΚΕΙ ΠΑΡΑΜΟΝΗ ΤΟΥ 58.Πρωτότυπα αναλυτικά τιμολόγια εξοφλημένα. 59.Ιατρική έκθεση του Ιατρού Προϊσταμένου της Υπηρεσίας Περίθαλψης του ΟΓΑ. 60.Φωτοτυπίες σελίδων διαβατηρίων που αποδεικνύουν τη μετάβαση. ΚΕΦΑΛΑΙΟ 15ο: ΕΠΙΔΟΜΑ ΚΥΟΦΟΡΙΑΣ – ΛΟΧΕΙΑΣ – ΒΟΗΘΗΜΑ ΤΟΚΕΤΟΥ 61.Ακριβές Αντίγραφο ή απόσπασμα ληξιαρχικής πράξης γέννησης. 62.Πρωτότυπο δελτίο παροχής υπηρεσιών του Ιδιωτικού Θεραπευτηρίου. ΚΕΦΑΛΑΙΟ 16ο: ΑΠΟΔΟΣΗ ΕΠΙΔΟΜΑΤΩΝ ΜΗΤΡΟΤΗΤΑΣ ΣΕ ΠΕΡΙΠΤΩΣΗ ΘΑΝΑΤΟΥ ΤΗΣ ΜΗΤΕΡΑΣ 63.Αντίγραφο ή απόσπασμα ληξιαρχικής πράξης θανάτου της μητέρας. 64.Υπεύθυνη δήλωση συγγενικού προσώπου, ότι έχει τη φροντίδα του παιδιού. ΚΕΦΑΛΑΙΟ 17ο: ΑΠΟΔΟΣΗ ΔΑΠΑΝΗΣ ΑΠΟΚΛΕΙΣΤΙΚΗΣ ΝΟΣΟΚΟΜΟΥ 65.Βεβαίωση του θεραπευτηρίου ότι για τον ασθενή υπάρχει ανάγκη αποκλειστικής νοσοκόμου και έγκριση του αρμόδιου ελεγκτή γιατρού ΟΓΑ. 66.Βεβαίωση του Θεραπευτηρίου ότι αδυνατεί να καλύψει την ανάγκη αυτή και ότι προσέφερε τις υπηρεσίες της το συγκεκριμένο χρονικό διάστημα. 67.Απόδειξη πληρωμής της αμοιβής αρμοδίως θεωρημένη. ΚΕΦΑΛΑΙΟ 18ο: ΑΠΟΔΟΣΗ ΕΞΟΔΩΝ ΜΕΤΑΚΙΝΗΣΗΣ 68.Για έκτακτη μεταφορά ασθενών σε θεραπευτήριο με ασθενοφόρο αυτοκίνητο, ταξί ή άλλο μη σύνηθες μεταφορικό μέσο. α)Βεβαίωση του Νοσοκομείου, θεωρημένη από τον αρμόδιο ελεγκτή γιατρό του ΟΓΑ περί της ανάγκης μεταφοράς. β)Βεβαίωση του Νοσοκομείου ή Προϊσταμένου της Δ/νσης ή Τμήματος Υγιεινής ότι δεν υπήρχε διαθέσιμο μεταφορικό μέσο. γ)Αποδείξεις μεταφορικού μέσου. δ)Βιβλιάριο υγείας ή βεβαίωση Ανταποκριτή. 69.Για μεταφορά με ειδική ναύλωση, τα δικαιολογητικά που ορίζει κάθε φορά το Υπουργείο Υγείας, Πρόνοιας και Κοινωνικών Ασφαλίσεων. 70.Για περιοδικές μετακινήσεις χρονίως πασχόντων πλην νεφροπαθών: Βεβαίωση του Ελεγκτή γιατρού ΟΓΑ του θεραπευτηρίου που παρέχεται η νοσηλεία. Αποδείξεις μεταφορικού μέσου. Βιβλιάριο υγείας ή βεβαίωση Ανταποκριτή. 71.Για περιοδικές μετακινήσεις νεφροπαθών για αιμοκάθαρση: Αναλυτική κατάσταση του Νοσοκομείου ή της Κλινικής των νεφροπαθών που μετακινήθηκαν για αιμοκαθάρσεις, θεωρημένη από τον αρμόδιο ελεγκτή γιατρό του ΟΓΑ. (Μετά τη σελ. 1068,18) Σελ. 1068,19 Τεύχος Θ41–Σελ. 115 Συνταξιοδότηση Ο.Γ.Α. 39.Λ.η.8 ΚΕΦΑΛΑΙΟ 19ο: ΘΕΡΑΠΕΥΤΙΚΑ – ΒΟΗΘΗΤΙΚΑ ΘΕΡΑΠΕΥΤΙΚΑ ΜΕΣΑ, ΕΙΔΙΚΕΣ ΕΞΕΤΑΣΕΙΣ ΚΑΙ ΘΕΡΑΠΕΙΕΣ, ΟΡΘΟΠΕΔΙΚΑ ΕΙΔΗ Κ.Λ.Π. 72.Γνωμάτευση του θεραπευτηρίου, θεωρημένη από τον ελεγκτή γιατρό ΟΓΑ. 73.Πρωτότυπο τιμολόγιο αγοράς ή δελτίο παροχής υπηρεσιών, θεωρημένο από τον ελεγκτή γιατρό ΟΓΑ. 74.Βιβλιάριο υγείας ή βεβαίωση Ανταποκριτή. ΚΕΦΑΛΑΙΟ 20ο: ΠΡΟΜΗΘΕΙΑ ΜΗ ΑΝΑΛΩΣΙΜΩΝ ΚΑΙ ΑΝΑΛΩΣΙΜΩΝ ΥΛΙΚΩΝ ΓΙΑ ΝΕΦΡΟΠΑΘΕΙΣ ΠΟΥ ΚΑΝΟΥΝ ΘΕΡΑΠΕΙΑ ΜΕ ΤΗ ΜΕΘΟΔΟ ΤΗΣ ΣΥΝΕΧΟΥΣ ΦΟΡΗΤΗΣ ΠΕΡΙΤΟΝΑΪΚΗΣ ΚΑΘΑΡΣΗΣ ΣΤΟ ΣΠΙΤΙ 75.Γνωμάτευση του Θεραπευτηρίου, θεωρημένη από τον αρμόδιο ελεγκτή γιατρό ΟΓΑ. 76.Πρωτότυπο τιμολόγιο αγοράς (για μη αναλώσιμα), θεωρημένο από τον αρμόδιο ελεγκτή γιατρό ΟΓΑ. 77.Δήλωση του ασθενή (για αναλώσιμα). 78.Βιβλιάριο υγείας ή βεβαίωση Ανταποκριτή. ΚΕΦΑΛΑΙΟ 21ο: ΑΠΟΔΟΣΗ ΔΑΠΑΝΩΝ ΝΟΣΗΛΕΙΑΣ ΣΕ ΜΗ ΣΥΜΒΛΗΜΕΝΗ ΜΕ ΤΟΝ ΟΓΑ ΙΔΙΩΤΙΚΗ ΚΛΙΝΙΚΗ 79.Απόφαση έγκρισης νοσηλείας της Δ/νσης ή του Τμήματος Υγιεινής, ή της Αρμόδιας Συντονιστικής επιτροπής που λειτουργεί στον ΟΓΑ. 80.Πρωτότυπο δελτίο παροχής υπηρεσιών της κλινικής με ανάλυση λογαριασμού. 81.Πρωτότυπα τιμολόγια αγοράς φαρμάκων με τα κουπόνια. 82.Πρωτότυπα δελτία παροχής υπηρεσιών γιατρών. 83.Πρωτότυπα τιμολόγια για την αγορά προσθέτων ειδών. 84.Προκειμένου περί νεφροπαθών και βεβαίωση της κλινικής με τις ημερομηνίες διενέργειας των αιμοκαθάρσεων. Τα παραπάνω πλην των αποφάσεων δικαιολογητικά πρέπει να είναι θεωρημένα από τον Ελεγκτή Γιατρό ΟΓΑ. Τα δικαιολογητικά που αναφέρονται στα κεφάλαιο 10ο έως και 21ο δεν αντικαθίστανται με τις υπεύθυνες δηλώσεις του Νόμ. 1599/86, εκτός εάν ορισθεί άλλως με απόφαση του Δ.Σ. του Ο.Γ.Α. ΚΕΦΑΛΑΙΟ 22ο: ΚΛΗΡΟΝΟΜΙΚΕΣ ΑΠΑΙΤΗΣΕΙΣ ΑΠΟ ΑΝΕΙΣΠΡΑΚΤΕΣ ΠΑΡΟΧΕΣ ΠΕΡΙΘΑΛΨΗΣ 85.Για ποσό μέχρι 10πλάσιο της κατώτατης σύνταξης ΟΓΑ: α)Ληξιαρχική πράξη θανάτου. β)Πιστοποιητικό οικογενειακής κατάστασης θανόντος. γ)Βεβαίωση εφημέριου για την επιμέλεια της κηδείας. Σελ. 1068,20 Τεύχος Θ41- Σελ. 116 86.Για ποσό άνω του 10πλασίου της κατώτατης σύνταξης ΟΓΑ: α)Ληξιαρχική πράξη θανάτου. β)Πιστοποιητικό οικογενειακής κατάστασης θανόντος. γ)Βεβαίωση Οικονομικού εφόρου για τη δήλωση του ποσού. δ)Βεβαίωση Πρωτοδικείου αν δημοσιεύτηκε ή όχι διαθήκη. Σε περίπτωση δημοσίευσης, αντίγραφο αυτής. ε)Εξουσιοδότηση των κληρονόμων στον αιτούντα. Οι εξουσιοδοτήσεις πρέπει να είναι θεωρημένες για το γνήσιο της υπογραφής από οποιαδήποτε Δημόσια, Δημοτική ή Κοινοτική Αρχή. Τα προαναφερόμενα πιστοποιητικά, δικαιολογητικά και στοιχεία δεν αντικαθίστανται με τις υπεύθυνες δηλώσεις του άρθρ. 8 του Νόμ. 1599/1986 εκτός εάν ορισθεί άλλως με απόφαση του Δ.Σ. του ΟΓΑ. ΚΕΦΑΛΑΙΟ 23ο: ΠΑΡΟΧΕΣ ΚΛΑΔΟΥ ΟΙΚΟΓΕΝΕΙΑΚΩΝ ΕΠΙΔΟΜΑΤΩΝ Διατηρείται σε ισχύ το άρθρ. 6 του Κανονισμού «Περί της διαδικασίας χορηγήσεως οικογενειακών επιδομάτων, που ορίζει τα απαιτούμενα δικαιολογητικά για τη χορήγηση οικογενειακού επιδόματος βάσει των διατάξεων του Ν.Δ. 1153/1972 και το οποίο έχει ως εξής: «Άρθρο 6 Δικαιολογητικά 87.1)Μετά της περί ης το άρθρ. 4 του παρόντος αιτήσεως – δηλώσεως δέον να υποβάλλονται τα κάτωθι δικαιολογητικά: 88.α)Πιστοποιητικόν ή απόσπασμα εκ των Δημοτολογίων, περί της οικογενειακής καταστάσεως του αρχηγού της οικογενείας, εκδιδομένου υπό του Δημάρχου ή Προέδρου της Κοινότητας εις τα δημοτολόγια της οποίας ευρίσκεται εγγεγραμμένη η οικογένεια, εξ ου να προκύπτουν τα πλήρη στοιχεία ταυτότητας αμφοτέρων των γονέων, εάν ούτοι ευρίσκονται εν ζωή, η υπηκοότης του πατρός ως και τα περί ων η περίπτ. ε΄ της παρ. 1 του προηγουμένου άρθρου στοιχεία των τέκνων. 39.Λ.η.8 Συνταξιοδότηση Ο.Γ.Α. 89.β)Προκειμένου περί παροχής του κατ’ άρθρ. 3 του Ν.Δ. 1153/1972 επιδόματος εις οικογένειαν εις ην καταβάλλεται επίδομα δια προγενέστερα ή προγενέστερον τέκνον, το κατά το προηγούμενον εδάφιον πιστοποιητικόν ή αντίγραφον του Δημοτολογίου ή πλήρες αντίγραφον ληξιαρχικής πράξεως γεννήσεως του τέκνου δι’ ο ζητείται η καταβολή του επιδόματος. 90.2)Εάν συντρέχουν περιπτώσεις εκ των εν παρ. 1 έως 3 του άρθρ. 6 του Ν.Δ. 1153/1972 αναφερομένων, δέον να υποβάλλωνται αναλόγως αντίγραφα ή αποσπάσματα των οικείων ληξιαρχικών πράξεων θανάτου της μητρός ή αμφοτέρων των γονέων ή αντίγραφον αποφάσεως δικαστηρίου περί κηρύξεως ως αφάντου της μητρός ή αμφοτέρων των γονέων, περί θέσεως της μητρός ή αμφοτέρων των γονέων υπό δικαστικήν αντίληψιν ή νόμιμον ή δικαστικήν απαγόρευσιν ή περί εκπτώσεως του πατρός της πατρικής εξουσίας ή της μητρός της επιμελείας των τέκνων ή περί διαζεύσεως ή ακυρώσεως του γάμου. Εκ των περί ων το προηγούμενον εδάφιον πιστοποιητικών δύνανται να παραλείπωνται τα βεβαιούντα γεγονότα προκύπτοντα εκ των εν τη προηγουμένη πραγράφω πιστοποιητικών. 91.3)Προκειμένου περί αρχηγών οικογενείας ελλήνων το γένος, αλλοδαπής υπηκοότητας, τα περί ων αι προηγούμεναι παράγραφοι έγγραφα στοιχεία εκδίδονται υπό των αρχών της Χώρας ης τυγχάνουν υπήκοοι, ή, εφ’ όσον τούτο είναι δυσχερές, τα γεγονότα άτινα θα εβεβαιούντο δι’ αυτών αποδεικνύονται εξ ετέρων προσφόρων κατά την κρίσιν του απονέμοντος το επίδομα οργάνου στοιχείων». Τα δικαιολογητικά που προβλέπονται από τις διατάξεις των παρ. 1 και 2 του ανωτέρω άρθρ. 6 δεν μπορούν να αντικατασταθούν με την υπεύθυνη δήλωση του άρθρ. 8 του Νόμ. 1599/1986. Τα δικαιολογητικά της παρ. 3 του ίδιου άρθρου μπορούν να αντικατασταθούν και με την υπεύθυνη δήλωση, που προβλέπεται από το άρθρ. 8 του Νόμ. 1599/1986. ΚΕΦΑΛΑΙΟ 24ο: ΕΞΟΔΑ ΚΗΔΕΙΑΣ 92.Αίτηση. 93.Αντίγραφο ή απόσπασμα Ληξιαρχική πράξης θανάτου. 94.Βεβαίωση Οικογενειακής κατάστασης. 95.Βεβαίωση τέλεσης κηδείας από τον ιερέα (μόνο στην περίπτωση που ο θανών ή η θανούσα δεν άφησε σύζυγο). ΚΕΦΑΛΑΙΟ 25ο: ΕΞΟΔΑ ΚΗΔΕΙΑΣ ΚΑΙ ΑΝΕΙΣΠΡΑΚΤΕΣ ΣΥΝΤΑΞΕΙΣ ΠΟΥ ΚΑΤΑΒΑΛΛΟΝΤΑΙ ΣΕ ΤΡΙΤΟΥΣ ΣΕ ΠΕΡΙΠΤΩΣΗ ΘΑΝΑΤΟΥ ΤΟΥ ΔΙΚΑΙΟΥΧΟΥ 96.Αίτηση κληρονόμου. 97.Αντίγραφο ή απόσπασμα Ληξιαρχικής πράξης θανάτου του δικαιούχου. 98.Πιστοποιητικό Δημάρχου – Προέδρου Κοινότητας περί των πλησιεστέρων συγγενών. 99.Βεβαίωση του αρμόδιου Οικονομικού Εφόρου (χρειάζεται μόνο όταν το ποσό υπερβαίνει σήμερα τις 50.000 δρχ. κατά κληρονόμο), ότι δηλώθηκε το κληρονομούμενο ποσό. 100.Βεβαίωση του αρμόδιου Γραμματέα του Πρωτοδικείου, περί δημοσιεύσεως ή όχι της διαθήκης και αν έγινε ή όχι αποποίηση της κληρονομιάς. Σε περίπτωση δημοσιεύσεως διαθήκης απαιτείται επικυρωμένο αντίγραφο. 101.Εξουσιοδοτική επιστολή νόμιμα θεωρημένη, αν οι κληρονόμοι είναι περισσότεροι από ένας, με την οποία θα εξουσιοδοτούν ένα από αυτούς για την είσπραξη. ΚΕΦΑΛΑΙΟ 26ο: ΜΕΤΑΒΟΛΕΣ ΚΑΙ ΔΙΑΚΟΠΕΣ ΣΥΝΤΑΞΕΩΝ – ΕΠΙΔΟΜΑΤΩΝ 102.Αντίγραφο ή απόσπασμα Ληξιαρχικής πράξης γάμου, εφόσον δεν υπάρχει δελτίο ταυτότητας. 103.Αντίγραφο ή απόσπασμα Ληξιαρχικής πράξης γεννήσεως τέκνου, για τα ηλικίας κάτω των 12 ετών. 104.Αντίγραφο ή απόσπασμα Ληξιαρχικής πράξης θανάτου. 105.Αποφάσεις συνταξιοδοτήσεως άλλων ασφαλιστικών φορέων (ΙΚΑ, ΤΕΒΕ κ.λ.π.). 106.Διαζευκτήριο Ιεράς Μητρόπολης. 107.Πιστοποιητικό Σπουδών. 108.Αποφάσεις Επιτροπείας ανικάνων ή ορφανών ανηλίκων. ΚΕΦΑΛΑΙΟ 27ο: ΑΠΟΔΟΣΗ ΣΕ ΑΣΦΑΛΙΣΜΕΝΟΥΣ ΔΑΠΑΝΩΝ ΑΓΟΡΑΣ ΦΑΡΜΑΚΩΝ ΑΠΟ ΤΟ ΕΞΩΤΕΡΙΚΟ 109.Αίτηση. 110.Βεβαίωση ή γνωμάτευση Διευθυντή Κλινικής Νοσοκομείου στην οποία να αναφέρεται η πάθηση, το φάρμακο που πρέπει να χορηγηθεί και ότι για την αντιμετώπιση της πάθησης το φάρμακο αυτό δεν είναι δυνατό να αντικατασταθεί από άλλο που ήδη κυκλοφορεί στην Ελλάδα. 111.Τιμολόγιο ή απόδειξη φαρμακείου που αγοράστηκαν τα φάρμακα. 112.Βεβαίωση του Εθνικού Οργανισμού Φαρμάκων αν το φάρμακο κυκλοφορεί ή όχι στην Ελλάδα και σε περίπτωση που δεν κυκλοφορεί, αν στην Ελλάδα κυκλοφορεί άλλο φάρμακο της ίδιας χημικής σύνθεσης και 113.Φωτοαντίγραφο της πρώτης σελίδας του βιβλιαρίου υγείας. ΚΕΦΑΛΑΙΟ 28ο: ΓΕΝΙΚΕΣ ΔΙΑΤΑΞΕΙΣ 114.Το Δ.Σ. του ΟΓΑ ή το αρμόδιο να αποφασίζει όργανο διατηρεί την ευχέρεια σε ορισμένες περιπτώσεις να ερευνά ελεύθερα τα πραγματικά και νομικά στοιχεία της υπόθεσης, δικαιούμενο για την εξακρίβωση των πραγματικών στοιχείων να ενεργήσει για την απόδειξη αυτών εξέταση μαρτύρων, να προκαλέσει πραγματογνωμοσύνη, γνωμάτευση γιατρών, να ζητήσει το κατά περίπτωση αναγκαίο δικαιολογητικό για την απόδειξη της ιδιότητας που επικαλείται ο ενδιαφερόμενος για να στηρίξει το αίτημά του, αποφαίνεται δε επί της αιτήσεως ελεύθερα και κατά συνείδηση, σύμφωνα με το Νόμο. (Αντί για τη σελ. 1068,201) Σελ. 1068,201(α) Τεύχος ΙΑ–4–2 Σελ. 67 Συνταξιοδότηση Ο.Γ.Α. 39.Λ.η.8 115.Διατηρούνται σε ισχύ οι ισχύουσες διατάξεις και ρυθμίσεις που προβλέπουν τα πιστοποιητικά και στοιχεία που απαιτούνται για την εφαρμογή των ασφαλιστικού περιεχομένου Κανονισμών της ΕΟΚ και των διμερών συμβάσεων Κοινωνικής Ασφάλειας που έχει συνάψει η Χώρα μας.